Document ID: 32009D0623

KOMISSION PÄÄTÖS,
tehty 26 päivänä elokuuta 2009,
päätöksen 2006/139/EY muuttamisesta päätöksen soveltamisajan sekä kantakirjaa tai rekisteriä tietyistä eläimistä pitämään hyväksyttyjä Kanadan laitoksia koskevan luettelon osalta
(tiedoksiannettu numerolla K(2009) 6522)
(ETA:n kannalta merkityksellinen teksti)
(2009/623/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten, siemennesteen, munasolujen ja alkioiden tuonnissa kolmansista maista sovellettavia jalostus- ja polveutumisedellytyksiä koskevista periaatteista ja puhdasrotuisista jalostusnaudoista annetun direktiivin 77/504/ETY muuttamisesta 23 päivänä kesäkuuta 1994 annetun neuvoston direktiivin 94/28/EY (1) ja erityisesti sen 3 artiklan,
sekä katsoo seuraavaa:
(1)
Neuvoston direktiivin 94/28/EY täytäntöönpanosta siltä osin kuin on laadittava luettelo kolmansien maiden laitoksista, jotka on hyväksytty pitämään kantakirjaa tai rekisteriä eräistä eläimistä, 7 päivänä helmikuuta 2006 tehdyssä komission päätöksessä 2006/139/EY (2) säädetään, että jäsenvaltiot voivat sallia tiettyjen lajien jalostuseläinten, niiden siemennesteen, munasolujen ja alkioiden tuonnin puhdasrotuisina tai hybrideinä vain, jos kyseiset eläimet on merkitty tai rekisteröity kyseiseen tarkoitukseen hyväksytyn laitoksen pitämään kantakirjaan tai rekisteriin. Hyväksytyt laitokset luetellaan mainitun päätöksen liitteessä.
(2)
Tietojen kirjaamiseen ja julkaisemiseen eläinlääkinnän ja kotieläinjalostuksen aloilla sovellettavien menettelyjen yksinkertaistamisesta ja direktiivien 64/432/ETY, 77/504/ETY, 88/407/ETY, 88/661/ETY, 89/361/ETY, 89/556/ETY, 90/426/ETY, 90/427/ETY, 90/428/ETY, 90/429/ETY, 90/539/ETY, 91/68/ETY, 91/496/ETY, 92/35/ETY, 92/65/ETY, 92/66/ETY, 92/119/ETY, 94/28/EY ja 2000/75/EY, päätöksen 2000/258/EY sekä direktiivien 2001/89/EY, 2002/60/EY ja 2005/94/EY muuttamisesta 15 päivänä heinäkuuta 2008 annetun neuvoston direktiivin 2008/73/EY (3) 18 artiklan mukainen menettely luettelon laatimiseksi kyseisten lajien ja/tai rotujen osalta laitoksista, jotka kolmannen maan toimivaltainen viranomainen on hyväksynyt direktiivin 94/28/EY soveltamista varten, korvataan internet-tietojärjestelmällä, joka otetaan käyttöön 1 päivänä tammikuuta 2010. Selkeyden ja oikeusvarmuuden vuoksi on näin ollen tarpeen vahvistaa päivämäärä päätöksen 2006/139/EY voimassaolon päättymiselle.
(3)
Päätöksen 2006/139/EY liitteessä oleva Bulgariaa koskeva kohta ei enää päde maan liityttyä EU:hun, ja sen vuoksi kohta olisi poistettava oikeudellisen selkeyden parantamiseksi.
(4)
Lisäksi Kanada on pyytänyt useiden sitä koskevien kohtien päivittämistä päätöksen 2006/139/EY liitteessä.
(5)
Kanada on antanut takeet yhteisön lainsäädännössä ja erityisesti direktiivissä 94/28/EY vahvistettujen asiaa koskevien vaatimusten noudattamisesta.
(6)
Sen vuoksi päätöstä 2006/139/EY olisi muutettava.
(7)
Tässä päätöksessä säädetyt toimenpiteet ovat pysyvän kotieläinjalostusta käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2006/139/EY seuraavasti:
1.
Lisätään artikla seuraavasti:
”2 a artikla
Tätä päätöstä sovelletaan 31 päivään joulukuuta 2009.”
2.
Muutetaan liite tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä elokuuta 2009.

Labels: 10
3
6